முழுமையாக்கி நல்ல வளமான ஆளுமையை அளிக்கிறது எனில் மிகையாகாது. எனவேதான் நாட்டு மக்களுக்கு நல்வழி கூறவிழைந்த தமிழ் மூதாட்டி ஔவையாரும் விநாயகரை “ சங்கத் தமிழ் மூன்றும் தா ” என்று வேண்டுகின்றார். மொழியியல் விளக்கப்படி இயற்றமிழ் அகச்சிந்தனைகளையும் , இசைத்தமிழ் ஆன்மாவின் இயல்பினையும் , நாடகத்தமிழ் உடலின் மெய்ப்பாடுகளையும் குறிப்பிட்டு நிற்கின்றன. கண்ணுக்கும் கருத்துக்கும் , செவிக்கும் , சிந்தனைக்கும் விருந்தளிப்பது முத்தமிழ். மூவேந்தர் மடி தவழ்ந்து முச்சங்கம் தனில் வளர்ந்த முத்தமிழ் , சுவைக்க வல்லார்க்கு முக்கனிச்